રાજકોટ સ્થિત રામનાથપરાના ગરુડ ગરબી ચોકમાં જૂની અદાવતના કારણે બે મુસ્લિમ જૂથો વચ્ચે હિંસક અથડામણ થઇ હતી, જેમાં બન્ને જૂથના એક-એક વ્યક્તિનું મોત નીપજ્યું છે. હિંસક અથડામણ અંગે બાતમી મળતા પોલીસ ઘટના સ્થળે અને હોસ્પિટલે પહોંચી ગઇ હતી. તેમજ કોઇ અનિચ્છનીય ઘટના ન બને એ માટે પેટ્રોલિંગ અને બંદોબસ્ત ગોઠવી દેવામાં આવ્યો હતો. બન્ને જૂથના પાંચ આરોપીઓની પોલીસ દ્વારા ધરપકડ કરવામાં આવી છે અને વધુ આરોપીઓને પકડવા માટે તજવીજ હાથ ધરાઇ છે.